Okronglis
Okronglis, Apvalusis (lenk. Jezioro Okrągłe) – ežeras, Sūduvos aukštumoje, Vakarų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje ir Bakalariavos valsčiuje. Ežero pakrantėje įsikūręs Podrabalinos kaimas. Ežeras yra 152 m aukštyje virš jūros lygio. Per ežerą teka Rospudos upė. Ežeras yra apvalios formos, nuo ko ir kilo ežero pavadinimas. Krantai apaugę miškais, o pakrantėse auga nendrės. Ežero vanduo pakankamai švarus ir skaidrus, jame gyvena nemažai žuvų. Iš ežero galima plaukti baidarėmis Rospudos upe. Šiaurinėje ežero dalyje yra stovyklavietė.